Duodecimin verkostovaliokunnalle voi tehdä ehdotuksia uusista Käypä hoito -suosituksista. Ehdotuksia käsitellään kahdesti vuodessa: keväällä maalis-huhtikuussa ja syksyllä syys-lokakuussa.
Ehdotukset pyydetään tekemään vapaamuotoisina, kirjallisina hakemuksina. Ehdottajatahon tulee täyttää PRIO-arviointilomake (Lataa Excel-tiedosto), joka liitetään hakemukseen. Hakemuskirjeessä tulee perustella sekä suosituksen tarpeellisuus että PRIO-arviointilomakkeeseen annetut pisteet. Huolellinen lukuihin perustuva selvitys lisää suositusaiheen läpimenon mahdollisuutta.
Käsiteltyämme ehdotuksen otamme yhteyttä yhteyshenkilöön sähköpostilla.
Ehdota aihetta -palvelun avulla voit tehdä ehdotuksen hoitosuosituksen, hoitotyön suosituksen tai terveydenhuollon menetelmäarvion laatimiseksi. Keskitetyn palvelun tavoitteena on yksinkertaistaa ja helpottaa aihe-ehdotuksen tekemistä.
Palvelun tarjoavat yhteistyössä Hoitotyön tutkimussäätiö Hotus, Kansallinen HTA-koordinaatioyksikkö FinCCHTA, Lääkealan turvallisuus- ja kehittämiskeskus Fimea, Terveydenhuollon palveluvalikoimaneuvosto Palko ja Suomalaisen Lääkäriseuran Duodecimin Käypä hoito -toimitus.